CELEX: 32017R2212
Language: sl
Date: 2017-11-30 00:00:00
Title: Uredba Sveta (EU) 2017/2212 z dne 30. novembra 2017 o spremembi Uredbe (EU) št. 833/2014 o omejevalnih ukrepih zaradi delovanja Rusije, ki povzroča destabilizacijo razmer v Ukrajini

1.12.2017   
            
            
               SL
            
            
               Uradni list Evropske unije
            
            
               L 316/15
            
         UREDBA SVETA (EU) 2017/2212
   z dne 30. novembra 2017
   o spremembi Uredbe (EU) št. 833/2014 o omejevalnih ukrepih zaradi delovanja Rusije, ki povzroča destabilizacijo razmer v Ukrajini
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 215 Pogodbe,
   ob upoštevanju Sklepa Sveta (SZVP) 2017/2214 z dne 30. novembra 2017 o spremembi Sklepa 2014/512/SZVP o omejevalnih ukrepih zaradi delovanja Rusije, ki povzroča destabilizacijo razmer v Ukrajini (1),
   ob upoštevanju skupnega predloga visokega predstavnika Unije za zunanje zadeve in varnostno politiko ter Evropske komisije,
   ob upoštevanju naslednjega:
   
               (1)
            
            
               Svet je 31. julija 2014 sprejel Uredbo (EU) št. 833/2014 (2).
            
         
               (2)
            
            
               Svet je 30. novembra 2017 sprejel Sklep (SZVP) 2017/2214, da bi se dovolile nekatere dejavnosti v zvezi s hidrazinom (CAS 302-01-2) v koncentracijah 70 odstotkov ali več, ki je na Skupnem seznamu vojaškega blaga Evropske unije in je potreben za polet nosilnega modula ExoMars (ExoMars Carrier Module) ter testiranja in polet pristajalnega modula ExoMars (ExoMars Descent Module) v okviru misije ExoMars 2020.
            
         
               (3)
            
            
               Spremembe spadajo na področje uporabe Pogodbe, zato je zlasti zaradi zagotovitve, da se bodo v vseh državah članicah enotno uporabljale, potrebno regulativno ukrepanje na ravni Unije.
            
         
               (4)
            
            
               Uredbo (EU) št. 833/2014 bi bilo zato treba ustrezno spremeniti –
            
         SPREJEL NASLEDNJO UREDBO:
   Člen 1
   Člen 4 Uredbe (EU) št. 833/2014 se spremeni:
   
               (1)
            
            
               vstavi se naslednji odstavek:
               „2aa.   Prepovedi iz točk (a) in (b) odstavka 1 se ne uporabljajo za neposredno ali posredno zagotavljanje tehnične pomoči, financiranja ali finančne pomoči, povezane s prodajo, dobavo, prenosom ali izvozom in uvozom, nakupom ali prevozom hidrazina (CAS 302-01-2) v koncentracijah 70 odstotkov ali več, pod pogojem, da se tehnična pomoč, financiranje ali finančna pomoč nanaša na hidrazin, namenjen:
               
                           (a)
                        
                        
                           testiranjem in poletu pristajalnega modula ExoMars (ExoMars Descent Module) v okviru misije ExoMars 2020, v količini, izračunani v skladu s potrebami vsake faze te misije, ki ne presega skupne količine 5 000 kg za celotno trajanje misije; ali
                        
                     
                           (b)
                        
                        
                           poletu nosilnega modula ExoMars (ExoMars Carrier Module) v okviru misije ExoMars 2020, v količini, izračunani v skladu s potrebami poleta, ki ne presega skupne količine 300 kg.“;
                        
                     
         
               (2)
            
            
               odstavek 2b se nadomesti z naslednjim:
               „2b.   Za neposredno ali posredno zagotavljanje tehnične pomoči, financiranja ali finančne pomoči, povezane z dejavnostmi iz odstavka 2a in 2aa, je treba pridobiti predhodno dovoljenje pristojnih organov.
               Prosilci za dovoljenje morajo pristojnim organom posredovati vse ustrezne podatke, ki se zahtevajo.
               Pristojni organi obvestijo Komisijo o vseh izdanih dovoljenjih.“
            
         Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 30. novembra 2017
      
         
            Za Svet
         
         
            Predsednica
         
         K. SIMSON
      
   
   
      (1)  Glej stran 20 tega Uradnega lista.
   
      (2)  Uredba Sveta (EU) št. 833/2014 z dne 31. julija 2014 o omejevalnih ukrepih zaradi delovanja Rusije, ki povzroča destabilizacijo razmer v Ukrajini (UL L 229, 31.7.2014, str. 1).